László Papp (մարզադաշտ, Բուդապեշտ)

László Papp Բուդապեշտի մարզադաշտ (), որը հայտնի է նաև Բուդապեշտ Սպորտ Մարզադաշտ կամ տեղական մասշտաբով միայն Մարզադաշտ անվամբ, հանդիսանում է բազմաֆունկցիոնալ փակ մարզադաշտ Բուդապեշտում։ Այն երկրի ամենամեծ սպորտային համալիրն է և անվանվել է հունգարացի բռնցքամարտիկ Լասլո Պապպի անվամբ։ Համերգասրահը կարող է տեղավորել 12․ 500 մարդ համերգենրի ժամանակ, բռնցքամարտի դեպքում 11․ 390, իսկ հոկեյի դեպքում էլ 9․ 479 մարդ։ Այն կառուցվել է որպես փոխարինում Բուդապեշտի սպորտային սրահի համար (, կամ BS հապավմամբ), որը նույն տեղում էր կանգնած և ավերվեց 1999 թվականի դեկտեմբերին հրդեհի հետևանքով։ Շինության տակ է գտնվում ավտոկայարանը, որը հեռահար ուղևորափոխադրումներ է իրականացնում։

Պատմություն

Մարզահամալիրի կառուցումը սկսվել է 2001 թվականի հունիսի 30-ին, երբ 1982 թվականին կառուցված Բուդապեշտի սպորտային սրահը այրվեց 1999 թվականի դեկտեմբերի 15-ին։ Մարզահամալիրի կառուցումը ավարտվեց մեկուկես տարի անց, իսկ բացման պաշտոնական արարողությունը տեղի ունեցավ 2003 թվականի մարտի 13-ին։ 2004 թվականի մայիսի 28-ից սկսած մարզահամալիրը կրում է հունգարացի բռնցքամարտիկ Լասլո Պապպի անունը։

Շենքը ունի 200 հազար տոննա ընդհանուր քաշ և պարունակում է 50.000 տոննա բետոն, 2300 տոննա պողպատե կառույց, ավելի քան 11.000.000 հաստոց և մի քանի կիլոմետր մալուխ։

Ժամանակակից բազմաֆունկցիոնալ սպորտային հրապարակում կարելի է անցկացնել գրեթե բոլոր սպորտային միջոցառումներ, ինչպիսիք են՝ գնդային խաղերը, մարմնամարզական մրցույթները, տափօղակով հոկեյը և աթլետիկայի միջոցառումները, ինչպես նաև տպավորիչ և ծայրահեղ սպորտային միջոցառումներ, ինչպիսիք են մոտոքրոսսը,  ջրային դահուկները և սերֆինգը։

Մարզահամալիրը մեծ նշանակություն ունի ժամանացային բիզնեսում, որում հանդես են գալիս միջազգային նշանակության աստղեր, ինչպես նաև անցկացվում են՝ պարային շոուներ, օպերաներ, դրամաներ, կրկեսային, երաժշտական և մի շարք այլ հատուկ միջոցառումներ։

Մարզահամալիրում տեղի ունեցած առաջին խոշոր միջոցառումը 2003 թվականի Տափօղակով հոկեյի աշխարհի առաջնությունն էր, որում տան տերերը զբաղեցրեցին երրորդ հորիզոնականը։ Հաջորդ տարի, 2004 թվականին Թեթև ատլետիկայի աշխարհի առաջնությունը կազմակերպվեց մարտի 5-ից 7-ն ընկած ժամանակահատվածում, այնուհետև դեկտեմբերին կայացան կանանց 2004 թվականի Եվրոպայի ձեռնագնդակի առաջնության եզրափակիչ փուլերը։ Մեկ տարի անց էլ տեղի ունեցավ Ըմբշամարտի աշխարհի առաջնությունը։

2007 թվականին հունգարական տափօղակի ֆեդերացիան իր 80-ամյակը տոնեց ընկերական խաղով, որտեղ հանդես եկավ օլիմպիական և աշխարհի չեմպիոն Շվեդիայի հավաքականը, որը հանդես էր եկել մարզահամալիրում։ Համառ պայքարում Հունգարիայի ազգային հավաքականը 2–1 հաշվով հաղթանակ տոնեց հավելյալ ժամանակում սկանդինավացիների նկատմամբ և հաճույք պարգևեց 8․000 երկրպագուներին։

2008 թվականից սկսած, ամեն տարի Բուդապեշտի մարզադաշտում տեղի է ունենում թենիսային մրցախաղ, որում հանդես են գալիս գործող և նախկին թենիսիստներ։ Վերջին մի քանի տարիներին Բուդապեշտում հանդես են եկել այնպիսի խաղացողներ, ինչպիսիք են՝ Ստեֆան Էդբերգը, Մաթս Վիլանդերը, Իվան Լենդլը և Թոմաս Մուսթերը և գործող խաղացողներ Ռոբին Սյոդերլինգը և Թոմաշ Բերդիխը։

2011 թվականի ապրիլի 17-ից 23-ը ընկած ժամանակահատվածում մարզահամալիրում է տեղի ունեցել Տափօղակի աշխարհի առաջնությունը։ Հաջորդ կարևոր իրադարձությունը եղավ 2014 թվականի կանանց Եվրոպայի ձեռնագնդակի առաջնությունը, որը Եվրոպայի ձեռնագնդակի ֆեդերացիայի գործադիր կոմիտեի որոշմամբ պետք է տեղի ունենար Հունգարիայում և Խորվաթիայում։ Բուդապեշտի մարզադաշտում տեղի ունեցավ մրցաշարի եզրափակիչ փուլը, այդ թվում` կիսաեզրափակիչ, բրոնզե մեդալի և եզրափակիչ հանդիպումները։ 2014 թվականից սկսած Կանանց Ձեռնագնդակի չեմպիոնների լիգայի չորսի եզրափակիչ հանդիպումները տեղի են ունենում մարզահամալիրում։

2017 թվականի Աշխարհի ձյուդոյի առաջնությունը տեղի է ունեցել մարզահամալիրում։

Հրդեհային համակարգ

Շենքը պաշտպանված է մի շարք հրդեհային անվտանգության համակարգերով։ Դրանցից մեկը պաշտպանական ազդանշանային համակարգն է, որը հրդեհի դեպքում երեք վայրկյանի ընթացքում ազդանշան է տալիս։ Բուդապեշտի մարզադահլիճը հագեցած է նաև հրդեհային հիդրանտ համակարգով, որը աղետի դեպքում կարող է օգտագործվել շենքում ավելի քան վաթսուն դիրքերում։ Հրդեհայի փողրակների միջոցով կարելի է հասնել մարզադաշտի ցանկացած կետին։ Որպես Հունգարիայի եզակի առանձնահատկություն, շենքը պարունակում է երեք բարձրորակ ջրի թնդանոթներ։ Բոլոր երեքը գտնվում են դահլիճում, պաշտպանելով տարածքը, որը առաջացրել է նախորդ կառույցի ոչնչացումը։ Մարզադաշտում կա նաև բազմաթիվ հակահրդեհային դռներ, որոնք ավտոմատ կերպով կողպվում են  կրակի դեպքում, որով կանխում են հրդեհի հետագա տարածումը։

Զվարճանքի միջոցառումներ

Ծանոթագրություններ

Արտաքին հղումներ
 Official website of the Budapest Sports Arena
 Budapest Sports Arena on KÖZTI website 
 Budapest Sports Arena on Sport Concepts website

Բուդապեշտի շենքեր և կառույցներ
2003 կառույցներ